open-index/open-wikipedia-markdown huggingface dataset:
সিন্ট মার্টেন জাতীয় ফুটবল দল

**সিন্ট মার্টেন জাতীয় ফুটবল দল** () হচ্ছে আন্তর্জাতিক ফুটবলে সিন্ট মার্টেনের প্রতিনিধিত্বকারী পুরুষদের জাতীয় দল, যার সকল কার্যক্রম সিন্ট মার্টেনের ফুটবলের সর্বোচ্চ নিয়ন্ত্রক সংস্থা সিন্ট মার্টেন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৯ সালের ২৩শে এপ্রিল তারিখে, সিন্ট মার্টেন প্রথমবারের মতো আন্তর্জাতিক খেলায় অংশগ্রহণ করেছে; সেন্ট ভিনসেন্ট ও গ্রেনাডাইনে অনুষ্ঠিত উক্ত ম্যাচে সিন্ট মার্টেন সেন্ট ভিনসেন্ট ও গ্রেনাডাইনের কাছে ৬–১ গোলের ব্যবধানে পরাজিত হয়েছে।

৩,০০০ ধারণক্ষমতাবিশিষ্ট রাউল ইলিজ স্পোর্টস কমপ্লেক্সে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সিন্ট মার্টেনের রাজধানী ফিলিপসবুর্গে অবস্থিত। বর্তমানে এই দলের ম্যানেজারের দায়িত্ব পালন করছেন এলভিস আলবার্টাস এবং অধিনায়কের দায়িত্ব পালন করছেন ফ্লেমস ইউনাইটেডের রক্ষণভাগের খেলোয়াড় লোক্সলি পার্কার।

সিন্ট মার্টেন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সিন্ট মার্টেন এপর্যন্ত একবারও অংশগ্রহণ করতে সক্ষম হয়নি। এছাড়াও, সিন্ট মার্টেন ১৯৯৩ ক্যারিবীয় কাপের গ্রুপ পর্বে অংশগ্রহণ করেছে।

রেমলসি বোলিন, জোভানি লেক, এরিক আর্নো অ্যাকারমান্স, গারউইন লেক এবং লোক্সলি পার্কারের মতো খেলোয়াড়গণ সিন্ট মার্টেনের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সিন্ট মার্টেনের কোন স্থান নেই। অন্যদিকে, বিশ্ব ফুটবল এলো রেটিংয়ে সিন্ট মার্টেনের সর্বোচ্চ অবস্থান হচ্ছে ১৭৮তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ২১২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
* কনকাকাফ-এ সিন্ট মার্টেন ফুটবল অ্যাসোসিয়েশন  

বিষয়শ্রেণী:সিন্ট মার্টেন জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
আইয়োনীয় উপভাষা

**আইয়োনীয় উপভাষা** () প্রাচীন গ্রীকের অ্যাটিক – আইয়োনীয় উপভাষা বা পূর্ব গ্রীকের উপভাষা গোষ্ঠী হিসেবে অতীতে বিদ্যমান ছিল।

## ইতিহাস
ধারণা করা হয় আইয়োনীয় উপভাষা খ্রিস্টপূর্ব একাদশ শতাব্দীর প্রথমদিকে গ্রীক অন্ধকার যুগে ডোরিয়ান আক্রমণ এর সময় গ্রীক মূল ভূখণ্ড থেকে এজিয়ান জুড়ে ছড়িয়ে পড়েছিল। প্রাচীন গ্রীসের শেষার্ধে এবং আধুনিক গ্রীসের শুরুর দিকে খ্রিস্টপূর্ব ৫ম শতাব্দীতে এশিয়া মাইনরের মধ্য পশ্চিম উপকূল এবং চিওস ও সামোস দ্বীপপুঞ্জের সমন্বয়ে আইওনিয়া গঠিত হয়। আইয়োনীয় উপভাষা মধ্য এজিয়ান দ্বীপপুঞ্জ এবং অ্যাথেন্সের উত্তরে ইউবোয়ার বিশাল দ্বীপ জুড়ে প্রচলিত ছিল। আয়নীয় উপনিবেশের মাধ্যমে শীঘ্রই এই উপভাষা সিসিলি এবং ইতালির ম্যাগনা গ্র্যাসিয়া সহ উত্তর ইজিয়ান, কৃষ্ণ সাগর এবং পশ্চিম ভূমধ্যসাগর অঞ্চলে ছড়িয়ে পড়ে। আইয়োনীয় উপভাষাকে সাধারণত দুটি প্রধান সময়কাল, প্রাচীন আইয়োনীয় (বা ওল্ড আইওনিয়ান) এবং নব্য আইয়োনীয় (বা নিউ আয়নীয়) বিভক্ত করা হয়। দুই কালের মধ্যবর্তী সময়ের ব্যবধান পরিষ্কারভাবে সংজ্ঞায়িত করা হয়নি, তবে অনুমান করা হয় এটি খ্রিস্টপূর্ব ৬০০ অব্দ হতে পারে।

## শব্দতত্ত্ব

### স্বরবর্ণ
প্রত্ন-গ্রিক ভাষা ā > আইয়োনীয় ē; ডোরিক, আইলিক ā; অ্যাটিকে ā এর পর e, i, r, তবে ē অন্যত্র। 

* অ্যাটিকে νε**ᾱ**νί**ᾱ**ς *ne*'ā**ní**ā**s'', আইয়োনীয় νε**η**νί**η**ς ''ne**ē**ní**ē**s "যুবক"।''
* আসল এবং ডোরিক **ἁ** (ᾱ) ''h**ā*** > '''ἡ''' ''h'''ē*** অ্যাটিক-আইয়োনীয় *"এই" ।*
* আসল এবং ডোরিক μ**ᾱ**τηρ *m*'ā**tēr'' > অ্যাটিক-আইয়োনীয় μ**η**τήρ ''m**ē**tḗr'' ''"মা"।''

=== ব্যঞ্জনবর্ণ ===
[[প্রত্ন-গ্রিক ভাষা]]* kʷ এর আগে a, o> আইয়োনীয় k, অ্যাটিক p। 

* প্রত্ন-গ্রীক ''*hó**kʷ**ōs'' > আইয়োনীয় ὅ**κ**ως ''hó**k**ōs'', অ্যাটিক ὅ**π**ως ''hó**p*'ōs "যেভাবেই হোক, যেকোন পথে" ।*

প্রত্ন-গ্রিক **ťť* > আইয়োনীয় *ss*, অ্যাটিক *tt*.
* প্রত্ন-গ্রিক **táťťō* >τάσσω tássō, অ্যাটিক τάττω táttō "আমি ব্যবস্থা করব"।

## টীকা

বিষয়শ্রেণী:প্রাচীন আনাতুলিয়ার ভাষা
আলী সুলতান

**আলী খলিল**, **আলী সুলতান** নামেও পরিচিত, চাগতাই খানাতের খান (রাজত্বকাল- ১৩৪২/১৩৪৩) ছিলেন। তিনি দ্বিতীয় গ্রেট খান ওগেদাইয়ের পুত্র কাদানের বংশধর ছিলেন।

আলী ইয়েসুন তৈমুরের অর্ডো (প্রাসাদ)আক্রমণ করে সিংহাসন কেড়ে নেন। তিনিই প্রথম এবং শেষ ব্যক্তি যিনি কাইডু ও তার ছেলে চাপার রাজত্বের পর চাগতাই খানাতে ওগেদেই কর্তৃত্ব পুনরুদ্ধার করেছিলেন। তার রাজত্বকালে ইসলাম চাগাতাই মঙ্গোলদের সম্পূর্ণ অঞ্চলে ছড়িয়ে পরে।
## তথ্যসূত্র

* Ц.Энхчимэг - "Монголын цагаадайн улс" 2006 он
* THE SHAJRAT UL ATRAK,OR GENEALOGICAL TREE OF THE TURKS AND TATARS; TRANSLATED AND ABRIDGED translated by Col. Miles.

বিষয়শ্রেণী:১৩৪২-এ মৃত্যু
বিষয়শ্রেণী:১৪শ শতাব্দীর এশিয়ার রাজশাসক
বিষয়শ্রেণী:মঙ্গোল সাম্রাজ্যের খান
বিষয়শ্রেণী:মঙ্গোল সাম্রাজ্যের মুসলিম
বিষয়শ্রেণী:জন্ম সাল অজানা
বিষয়শ্রেণী:চাগতাই খান
মঙ্গোলিয়া জাতীয় ফুটবল দল

**মঙ্গোলিয়া জাতীয় ফুটবল দল** () হচ্ছে আন্তর্জাতিক ফুটবলে মঙ্গোলিয়ার প্রতিনিধিত্বকারী পুরুষদের জাতীয় দল, যার সকল কার্যক্রম মঙ্গোলিয়ার ফুটবলের সর্বোচ্চ নিয়ন্ত্রক সংস্থা মঙ্গোলীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬০ সালের ৩রা অক্টোবর তারিখে, মঙ্গোলিয়া প্রথমবারের মতো আন্তর্জাতিক খেলায় অংশগ্রহণ করেছে; উত্তর ভিয়েতনামের হ্যানয়ে অনুষ্ঠিত উক্ত ম্যাচে মঙ্গোলিয়া উত্তর ভিয়েতনামের কাছে ৩–১ গোলের ব্যবধানে পরাজিত হয়েছে।

৫,০০০ ধারণক্ষমতাবিশিষ্ট এমএফএফ ফুটবল সেন্টারে *নীল নেকড়ে* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মঙ্গোলিয়ার রাজধানী উলানবাটরে অবস্থিত। বর্তমানে এই দলের ম্যানেজারের দায়িত্ব পালন করছেন রাস্তিস্লাভ বোজিক এবং অধিনায়কের দায়িত্ব পালন করছেন উলানবাটর সিটির রক্ষণভাগের খেলোয়াড় নর্ঝমুগিন ৎসেদেনবাল।

মঙ্গোলিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মঙ্গোলিয়া এপর্যন্ত একবারও অংশগ্রহণ করতে সক্ষম হয়নি। অন্যদিকে, এএফসি সলিডারিটি কাপে মঙ্গোলিয়া এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে পেরেছিল।

গারিদমাগনাই বায়াসগালান, লুম্বেনগারাভ দনোরোভিন, ৎসেন্দ-আয়ুশ খুরেলবাটর, নিয়াম-অসোর নারাবোলদ এবং বায়াসগালাঙ্গিন গারিদামগনির মতো খেলোয়াড়গণ মঙ্গোলিয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের আগস্ট মাসে প্রকাশিত র‌্যাঙ্কিংয়ে মঙ্গোলিয়া তাদের ইতিহাসে সর্বপ্রথম সর্বোচ্চ অবস্থান (১৬০তম) অর্জন করে এবং ২০১৫ সালের জুলাই মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মঙ্গোলিয়ার সর্বোচ্চ অবস্থান হচ্ছে ২০৫তম (যা তারা সর্বপ্রথম ২০১১ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ মঙ্গোলিয়া জাতীয় ফুটবল দল  
* এএফসি-এ মঙ্গোলিয়া জাতীয় ফুটবল দল 

বিষয়শ্রেণী:মঙ্গোলিয়া জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
চতুরঙ্গপত্তনম

**চতুরঙ্গপত্তনম** বা **সাদ্রাজ** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পুর অঞ্চল। করমণ্ডল উপকূল বরাবর এটি চেন্নাই শহর থেকে ৭০ কিলোমিটার দক্ষিণে অবস্থিত৷ কালবক্কম ও পুদুপত্তনম শহরদুটি এর অতিনিকটে অবস্থিত৷

## ইতিহাস ও নামকরণ
সাদরাস থেকে প্রাপ্ত সবচেয়ে পুরাতন শিলালেখটি ১৩৫৯ খ্রিস্টাব্দের সময়কালীন৷ লেখ অনুযায়ী তৎকালীন শম্ভুবরায় বংশের পরাক্রমশালী সেনাধ্যক্ষের নামানুসারে এই স্থানের নাম ছিলো রাজনারায়ণপত্তনম৷ এই স্থানে অবস্থিত একটি বিষ্ণু মন্দিরের কারণে পরবর্তীকালে এই স্থানটির নাম হয় চতুরবাসকনপত্তনম৷ এই নাম থেকেই পরবর্তীকালে চতুরঙ্গপত্তনম নাম এবং সংক্ষেপে চতুরাই নামটি এসেছে৷ পরে ওলন্দাজ উপনিবেশের সময় তারা নামের বিকৃতি ঘটিয়ে সাদরাস নাম দেয়৷

## ওলন্দাজ দুর্গ

বর্তমান চতুরঙ্গপত্তনম খ্রিস্টীয় সপ্তদশ শতাব্দীর সময়কালীন ওলন্দাজ করমণ্ডলের অংশ ছিল৷ এটি পূর্বে অতিসূক্ষ্ম মসলিন কাপড়, মুক্তা ও ভোজ্য তেল বিপণনের কেন্দ্র ছিল৷ ওলন্দাজদের অর্থনৈতিক লাভের জন্য তারা নির্মাণ করেন চমৎকার সাদরাস দুর্গ৷ দুর্গে বিস্তীর্ণ প্রাঙ্গণ, বড় শস্যগোলা, হাতিতে চড়ার জন্য স্থায়ী বন্দোবস্ত এখনো রয়েছে৷ ১৮১৮ খ্রিস্টাব্দে ব্রিটিশ বাহিনী আক্রমণ করলে এই দুর্গ বেশ ক্ষয়প্রাপ্ত হয়৷ ওলন্দাজরা পরাজিত হলে এখানে ব্রিটিশ ইস্ট ইন্ডিয়া কোম্পানির কর্তৃত্ব প্রতিষ্ঠিত হয়৷ আসন্ন ধ্বংসপ্রবণা প্রতিরোধ করতে বর্তমানে এই দুর্গটির রক্ষণাবেক্ষণের দায়িত্বে রয়েছে ভারতীয় পুরাতত্ত্ব সর্বেক্ষণ বিভাগ৷ পুরাতাত্ত্বিক গবেষণার বিভিন্ন দিক উন্মোচনে ২০০৩ খ্রিস্টাব্দে দূর্গটির বৃহত্তর সংস্কার করা হয়৷ ব্রিটিশ কোম্পানি ও ওলন্দাজদের মধ্যে প্রথম যুদ্ধটি এখানেই হয়েছিল, যা সাদরাসের যুদ্ধ নামে পরিচিত৷ দুর্গে রয়েছে একটি গোরস্থান এবং ১৬২০থেকে ১৭৬৯ খ্রিস্টাব্দের মধ্যে দাফন করা বহু সুসজ্জিত কবর৷

## অবস্থান
অতিসম্প্রতি মাদ্রাজ পারমাণবিক বিদ্যুৎ কেন্দ্র ও ইন্দিরা গান্ধী সেন্টার ফর এটোমিক রিসার্চ নিকটবর্তী কালবক্কমে থাকার কারণে চতুরঙ্গপত্তনম আলাদাভাবে পরিচিতি পেয়েছে৷

## চিত্রশালা

Sadras fort cemetery1.JPG
Sadras fort Coat of Arms at Graveyard.jpg
Sadras fort Coat of Arms at graveyard.jpg
Sadras fort Coat of Arms.jpg
Sadras fort Coat of Arms2.jpg
Sadras fort Coat of Arms3.jpg
Sadras fort cementry5.JPG
SADRAS-Fort_-_Chambers.jpg
SADRAS-Dutch_Cemetry.jpg
SADRAS-Passage_near_cemetry.jpg


## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:কাঞ্চীপুরম জেলার শহর ও নগর
বিষয়শ্রেণী:করমণ্ডল উপকূল
বিষয়শ্রেণী:ভারতের জনবহুল উপকূলীয় স্থান
হিলদুর গুদনাদোত্তির

**হিলদুর ইংভেলদারদোত্তির গুদনাদোত্তির** (আইসল্যান্ডীয়: Hildur Guðnadóttir, *হিলদ্যুর গ্যুদনাদৌত্তির*; জন্ম ৪ সেপ্টেম্বর ১৯৮২) একজন আইসল্যান্ডীয় সঙ্গীতজ্ঞ ও সুরকার। ধ্রুপদী চেলোবাদক হিসেবে প্রশিক্ষিত গুদনাদোত্তির প্যান সোনিক, থ্রোবিং গ্রিস্টল, মাম ও স্ত্রোর্সভেইত নিক্স নল্টেস সঙ্গীত দলের সাথে চেলো বাজিয়ে থাকেন ও গান রেকর্ড করে থাকেন। তিনি অ্যানিমেল কালেক্টিভ এবং সুন ও সঙ্গীত দলের সাথে সঙ্গীত সফর করেছেন। তিনি এককভাবেও সুর সৃষ্টি করেছেন।

হিলদুর চলচ্চিত্র ও টেলিভিশনে সুরারোপ করে আন্তর্জাতিক অঙ্গনে পরিচিতি অর্জন করেন। তার উল্লেখযোগ্য কাজগুলো হল মারপিটধর্মী উত্তেজনাপূর্ণ চলচ্চিত্র *সিকারিও: ডে অব দ্য সোলদাদো* (২০১৮) এবং এইচবিওর মিনি ধারাবাহিক *[[চেরনোবিল (মিনিসিরিজ)|চেরনোবিল]]* (২০১৯)। *চেরনোবিল*-এ তার কাজের জন্য তিনি একটি প্রাইমটাইম এমি পুরস্কার, একটি বাফটা পুরস্কার ও একটি গ্র্যামি পুরস্কার অর্জন করেন। ২০১৯ সালে তিনি মনস্তাত্ত্বিক থ্রিলার চলচ্চিত্র *[[জোকার (২০১৯-এর চলচ্চিত্র)|জোকার]]*-এর সুরারোপের জন্য শ্রেষ্ঠ মৌলিক সুর বিভাগে একাডেমি পুরস্কার অর্জন করেন। এছাড়া তিনি এই কাজের জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার ও শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। তিনি এই তিনটি পুরস্কার বিজয়ী প্রথম একক নারী সুরকার।

## কর্মজীবন
২০১৯ সালে তিনি টড ফিলিপস পরিচালিত মনস্তাত্ত্বিক থ্রিলার চলচ্চিত্র *[[জোকার (২০১৯-এর চলচ্চিত্র)|জোকার]]*-এর সুরারোপ করেন। এই কাজের জন্য তিনি ভেনিস চলচ্চিত্র উৎসব থেকে প্রেমিও সাউন্ডট্র্যাক স্টার পুরস্কার অর্জন করেন। এছাড়া তিনি শ্রেষ্ঠ মৌলিক সুর বিভাগে গোল্ডেন গ্লোব পুরস্কার, ও শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। ৯২তম একাডেমি পুরস্কার আয়োজনে তিনি শ্রেষ্ঠ মৌলিক সুর বিভাগে একাডেমি পুরস্কার অর্জন করেন। যার ফলে তিনি এই তিনটি পুরস্কার বিজয়ী প্রথম একক নারী সুরকার। এছাড়া তিনি অস্কার বিজয়ী প্রথম আইসল্যান্ডীয় ব্যক্তি।

গুদনাদোত্তির সারা পলি নির্মিত *[[উইমেন টকিং (চলচ্চিত্র)|উইমেন টকিং]]* (২০২২) চলচ্চিত্রে সুরারোপ করে শ্রেষ্ঠ মৌলিক সুর বিভাগে আরেকটি গোল্ডেন গ্লোব পুরস্কারের মনোনয়ন লাভ করেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী
বিষয়শ্রেণী:২১শ শতাব্দীর নারী সুরকার
বিষয়শ্রেণী:আইসল্যান্ডীয় চেলোবাদক
বিষয়শ্রেণী:আইসল্যান্ডীয় চলচ্চিত্রের সুরকার
বিষয়শ্রেণী:গোল্ডেন গ্লোব পুরস্কার বিজয়ী সঙ্গীতজ্ঞ
বিষয়শ্রেণী:২১শ শতাব্দীর সুরকার
বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ
বিষয়শ্রেণী:টেলিভিশন সুরকার
টোকারি গান

**টোকারি গান** হল একপ্রকার অসমীয়া লোকগান। টোকারি নামে বাদ্যযন্ত্র সহযোগে এই গান গাওয়া হয় বলে একে টোকারি গান বলা হয়। একদিকে লোক-বিশ্বাস ও অন্যসিকে আধ্যাত্মিক বিশ্বাস নিয়ে এই গানসমূহ রচিত হয় এবং ব্যক্তি ও স্থানভেদে এগুলো কিছুটঅ ভিন্ন হয়। টোকারি গান অসমীয়া লোক-সাহিত্যের এক বৈশিষ্ট্যপূর্ণ শিল্পকলা। এই গানসমূহতে তন্ত্র এবং দেহ-তত্ত্বের চর্চা করা হয়। কোনো রচয়িতা গানের মাঝে শিব-পার্বতীর গুণ গাইছে, কোনোজন আবার মানবদেহকে টোকারির সাথে তুলনা করে গান রচনা করেছে। টোকারি গান বহু প্রাচীনকাল থেকে অসমীয়া সমাজ জীবনে প্রচলিত।

## টোকারি

টোকারি আঙুলের সাহায্যে আঘাত করে বাজানো একপ্রকার বাদ্যযন্ত্র যা ভারতের আসাম প্রদেশের লোকজ বাদ্যযন্ত্র। আসামের বিভিন্ন অঞ্চলে প্রচলিত তার জাতীয় বাদ্যযন্ত্র সমূহের ভিতরে টোকারির ব্যবহার ও জনপ্রিয়তাই অধিক বলে জানা যায়। এটি আসামের প্রাচীন লোকবাদ্য। আসামের নিম্ন এলাকায় প্রচলিত আরেকটি বাদ্যযন্ত্র একধরনের লোকবাদ্য দোতারার সঙ্গে এর বেশ মিল দেখতে পাওয়া যায়। তবে টোকারির আকার দোতোরার চেয়ে কিছুটা বড় ও ভারী হয়। চীনের একটি বাদ্যযন্ত্র রুয়ান ()-এর সাথেও এর অনেকখানি সাদৃশ্য রয়েছে। অনুমান করা হয় যে টোকারি নামটির উত্‍পত্তি হয়েছে "টোকর" শব্দ থেকে, অর্থাৎ‍ টোকর দেওয়ার ফলে শব্দ সৃষ্টি হওয়ার জন্যেই এই বাদ্যের নাম টোকারি রাখা হয়েছে।

## তথ্যসূত্র

বিষয়শ্রেণী:আসামের সঙ্গীত
টুভালু জাতীয় ফুটবল দল

**টুভালু জাতীয় ফুটবল দল** () হচ্ছে আন্তর্জাতিক ফুটবলে টুভালুর প্রতিনিধিত্বকারী পুরুষদের জাতীয় দল, যার সকল কার্যক্রম টুভালুর ফুটবলের সর্বোচ্চ নিয়ন্ত্রক সংস্থা টুভালু জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৩ সাল হতে তাদের আঞ্চলিক সংস্থা ওশেনিয়া ফুটবল কনফেডারেশনের সহযোগী সদস্য হিসেবে রয়েছে। ১৯৭৯ সালের ২৯শে আগস্ট তারিখে, টুভালু প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে টুভালু তাহিতির কাছে ১৮–০ গোলের ব্যবধানে পরাজিত হয়েছে।

১,৫০০ ধারণক্ষমতাবিশিষ্ট টুভালু স্পোর্টস গ্রাউন্ডে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় টুভালুতে অবস্থিত। বর্তমানে এই দলের ম্যানেজারের দায়িত্ব পালন করছেন লোপাতি তাউপালি এবং অধিনায়কের দায়িত্ব পালন করছেন নাওতির আক্রমণভাগের খেলোয়াড় তাউফাইভা ইওনাতানা।

টুভালু এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও টুভালু এপর্যন্ত একবারও অংশগ্রহণ করতে সক্ষম হয়নি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে টুভালু এপর্যন্ত মাত্র ১ বার অংশগ্রহণ করেছে, যেখানে তাদের সেরা সাফল্য হচ্ছে ২০১৮ কনিফা বিশ্ব ফুটবল কাপের ১২তম স্থান অর্জন করা।

আলোপুয়া পেতোয়া, মাও পেনিসুলা, উতা আলে, ভিলামু সেকিফু এবং কাতেপু সিয়েনির মতো খেলোয়াড়গণ টুভালুর জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে টুভালুর কোন স্থান নেই। অন্যদিকে, বিশ্ব ফুটবল এলো রেটিংয়ে টুভালুর সর্বোচ্চ অবস্থান হচ্ছে ১৭৮তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২১৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

বিষয়শ্রেণী:টুভালু জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
বিষয়শ্রেণী:টুভালুতে ফুটবল
২০২১ দক্ষিণ আফ্রিকা ক্রিকেট দলের আয়ারল্যান্ড সফর

দক্ষিণ আফ্রিকা ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা জুলাই ২০২১-এ অনুষ্ঠিত হয়। 

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০২১-এ আইরিশ ক্রিকেট
বিষয়শ্রেণী:২০২১-এ দক্ষিণ আফ্রিকান ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:দক্ষিণ আফ্রিকা ক্রিকেট দলের আয়ারল্যান্ড সফর
সেলাহ পর্বত (সৌদি আরব)

থাম্ব|সেলা পর্বত এবং ফাতাহ মসজিদ এবং সাতটি মসজিদ অঞ্চল
**সেলাহ** ( ) আধুনিক সৌদি আরবের মদিনার একটি পর্বত।

সৌদি আরবের মদিনা পৌরসভা শহরের " সাতটি মসজিদের জেলা" এর মাউন্ট সেলা। সেলার অর্থ "কাটা", কারণ পর্বতটি দেখে মনে হয় যে এটি বেশ কয়েকবার কাটা হয়েছে। 

খন্দকের যুদ্ধে ইসলামের নবী মুহাম্মদ সেলা পর্বতে বিজয়ের জন্য আল্লাহের কাছে প্রার্থনা করেছিলেন। মুহাম্মদ (সা:) - এর কয়েকটি হাদীসে মাউন্ট *সেলাহ এর* উল্লেখ করা হয়েছে। যেমন; বৃষ্টির জন্য প্রার্থনা, কাব বিন মালিকের জন্যে ক্ষমা প্রার্থনা। 

আল-হামদানী তাঁর*আরবীয় উপদ্বীপের ভূগোল* গ্রন্থে মুহাম্মদের ১৫০ বছর পরে একে মদীনা শহরের অংশ হিসাবে উল্লেখ করেছেন।  তাঁর নাম এবং তাঁর সঙ্গীদের নাম উমর ও আলীর নাম পাহাড়ের চূড়ায় একটি পাথরে খোদাই করা আছে। 

বাইবেলে সেলা উল্লেখ করা হয়েছে, যা ইসলামের নবীকেও উল্লেখ করতে হয়ে থাকতে পারে:

১১ অরণ্য ও তার শহরগুলো তাদের কণ্ঠস্বর তুলে ধরতে দিন;

যে সব বসতিতে কেদার বাস করে তারা আনন্দ করুক।

সেলা-র লোকেরা যেন আনন্দে গান গাইতে পারে।

পাহাড়ের চূড়া থেকে তাদের চিৎকার করতে দাও।

১২ তারা যেন প্রভুর মহিমা কীর্তন করে

এবং দ্বীপে তার প্রশংসা ঘোষণা করেন।

১৩ প্রভু চ্যাম্পিয়নের মত বের হবেন,

যোদ্ধার মত সে তার উৎসাহ জাগিয়ে তুলবে;

চিৎকার করে সে যুদ্ধের আর্তনাদ করবে ।

এবং তার শত্রুদের উপর বিজয় লাভ করবে।

মুসলমানরা বলে যে ইহুদিরা সেলা পর্বতের নিকটে মদিনায় বাস করছিল কারণ তারা এই ভবিষ্যদ্বাণীটি পড়েছিল এবং তারা জানত যে একজন নবী আসছেন। এ কারণে বনু কুরাইজার সাথে কোন যুদ্ধ হলে তারা বলত যে আমাদের নবীর সময় আসন্ন, তিনি আমাদের সাথে তোমাদের বিরুদ্ধে লড়াই করবেন।

তবে বেশিরভাগ খ্রিস্টান এবং ইহুদিরা যিশাইয় ৪২ এর সেলেকে আধুনিক যুগের জর্দানের এডনের সেলার উল্লেখ হিসাবে বিবেচনা করে  যা প্রাচীন কেদারে অবস্থিত।

## তথ্যসূত্র

## বহিঃসংযোগ

* মদিনা পৌরসভা মাউন্ট Selae ছবি ।
* ছবি, কাটা মাউন্টেন 

বিষয়শ্রেণী:সৌদি আরবের পর্বত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
২০২১ জিম্বাবুয়ে ক্রিকেট দলের আয়ারল্যান্ড সফর

জিম্বাবুয়ে পুরুষ ক্রিকেট দল তিনটি একদিনের আন্তর্জাতিক (ওডিআই) ম্যাচ ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলতে ২০২১ সালের আগস্ট ও সেপ্টেম্বর মাসে আয়ারল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ক্রিকেট আয়ারল্যান্ড ২০২১ সালের ফেব্রুয়ারি মাসে সফরের সূচি নিশ্চিত করে। প্রথমে শুধু তিনটি টি২০আই ম্যাচ আয়োজনের কথা থাকলেও পাকিস্তানের বিপক্ষে আয়ারল্যান্ডের কিছু পরিকল্পিত ম্যাচ বাতিল হয়ে যাওয়ার কারণে সিরিজটিতে আরও দুটি টি২০আই ম্যাচ যোগ করা হয়।

সফরকারী দলের কোয়ারেন্টিন সম্পর্কিত জটিলতার কারণে সিরিজটির সূচিতে পরিবর্তন আসবে বলে ক্রিকেট আয়ারল্যান্ড ২০২১ সালের ২২ জুলাই ঘোষণা দেয়। তাদের লক্ষ্য ছিল ২০২১ সালের আগস্ট ও সেপ্টেম্বর মাসে সিরিজটিকে স্থানান্তরিত করা। জিম্বাবুয়ে ক্রিকেট আগস্টের ১৯ তারিখ দেশ ছাড়ার প্রস্তাব দিয়ে আয়ারল্যান্ড সফরের জন্য সরকারের কাছ থেকে অনুমতি প্রার্থনা করে। ২০২১ সালের ৫ আগস্ট ক্রিকেট আয়ারল্যান্ড সিরিজ শুরুর তারিখ ২৭ আগস্ট হিসেবে ঘোষণা করে সিরিজের নতুন সূচি নিশ্চিত করে।

টি২০আই সিরিজে আয়ারল্যান্ড ৩–২ ব্যবধানে জয়ী হয়। ওডিআই সিরিজটি ১–১ ব্যবধানে ড্র হয়।

## দলীয় সদস্য

প্রথম টি২০আই ম্যাচ খেলার সময় চোট পাওয়ায় কার্টিস ক্যাম্ফার আয়ারল্যান্ডের ওডিআই দল থেকে ছিটকে যান। তাঁর পরিবর্তে শেন গেটকেটকে আয়ারল্যান্ডের ওডিআই দলে নেয়া হয়।

## প্রস্তুতিমূলক ম্যাচ

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে টি২০আই সিরিজের প্রধান পাতা 
* ইএসপিএনক্রিকইনফোতে ওডিআই সিরিজের প্রধান পাতা 

বিষয়শ্রেণী:২০২১-এ আইরিশ ক্রিকেট
বিষয়শ্রেণী:২০২১-এ জিম্বাবুয়ের ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়ে ক্রিকেট দলের আয়ারল্যান্ড সফর
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
উমাশঙ্কর বন্দ্যোপাধ্যায়

**উমাশঙ্কর বন্দ্যোপাধ্যায়** ( ২৫ মে, ১৯৪৮ — ২৫ ডিসেম্বর, ১৯৭৫) একজন বাঙালি কবি।

## জীবনী
উমাশঙ্কর বন্দ্যোপাধ্যায় পশ্চিমবঙ্গের উত্তর চব্বিশ পরগণা জেলার ভাটপাড়ায় জন্মগ্রহণ করেন। ১৯৭০ সালে তিনি বি এ পাশ করে যাদবপুর বিশ্ববিদ্যালয় থেকে তূলনামূলক সাহিত্যে এম এ পাশ করেন ১৯৭৩ সালে। সাপ্তাহিক বসুমতীর কর্মী ছিলেন কিছুকাল। এছাড়া তিনি *বাঙলা সাহিত্য পত্র* সম্পাদনা করেছেন। বাংলাদেশের কবি মণিকা রহমানকে বিবাহ করায় সমাজে বিতর্ক সৃষ্টি হয়। প্রবল দারিদ্রে, রোগভোগে অল্প বয়েসে মারা যান কবি উমাশঙ্কর। তার রচিত কাব্যগ্রন্থ *শেফালী*, *বসন্তে একাকী*, *ব্লাড ক্যানসার*, *গুলিবিদ্ধ রবীন্দ্রনাথ* ইত্যাদি।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:২০শ শতাব্দীর বাঙালি কবি
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিনোদপুর ডিগ্রি কলেজ

**বিনোদপুর ডিগ্রি কলেজ** বাংলাদেশের মাগুরা জেলার মহম্মদপুর উপজেলার একটি শিক্ষাপ্রতিষ্ঠান। এটি বিনোদপুর ইউনিয়নে অবস্থিত। এটি ১৯৯৪ সালে স্থাপিত হয়।

## ইতিহাস
মাগুরা জেলার মহম্মদপুর উপজেলাধীন ২নং বিনোদপুর ইউনিয়নের অর্ন্তগত বিনোদপুর গ্রামে অবস্থিত। এই কলেজ ১৯৯৪ সালে স্থাপিত হয়।

## অবকাঠামো
৪.৫ একর জমির উপর ৩টি পাঁকা ভবন, ১টি চারতল ভবন, ১টি দ্বীতল ভবন এবং ১টি টিন সেট ভবন নিয়ে মূল কলেজটি অবস্থিত। কলেজের চারপাশে আবাদী জমি এবং পাঁকা সড়ক রয়েছে।

## শিক্ষক-শিক্ষার্থী
বর্তমানে বিনোদপুর কলেজে সর্বমোট ছাত্র-ছাত্রীর সংখ্যা ১,৫৩০ জন । এই প্রতিষ্ঠানে ৫৭জন শিক্ষক কর্মচারীর সমন্বয়ে গঠিত।

## কোর্সসমূহ
কলেজে চলমান কোর্সসমূহ হচ্ছেঃ

* এইচ.এস.সি - বিজ্ঞান বিভাগ, মানবিক বিভাগ, বাণিজ্য বিভাগ।
* স্নাতক (পাশ) কোর্স - বি.এ., বি.এস.এস., বি.বি.এস.।

## তথ্যসূত্র

বিষয়শ্রেণী:মাগুরা জেলার মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
মানের বিধানসভা কেন্দ্র

**মানের বিধানসভা কেন্দ্র** ভারতের বিহার রাজ্যের ২৪৩টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এটি পাটলিপুত্র লোকসভার ৬টি বিধানসভা কেন্দ্রের একটি।

## অবস্থান
মানের বিধানসভা কেন্দ্রটি মানের সমষ্টি ব্লক ও বিহটা সমষ্টি ব্লকের আনন্দপুর, কাটেশের, সিকান্দারপুর, পরেভ, দৌলতপুর সিমরি, মুশেপুর, শ্রী রামপুর, বিহতা, দয়ালপুর, দৌলতপুর, পুরশোত্তমপুর পেনাথী, বিশুনপুরা, রাঘোপুর, আমহার, কাঞ্চনপুর খড়গপুর, সাদিসোপুর, বেদনা, নওরা, মখদুমপুর এবং শ্রীচাদপুর নিয়ে গঠিত।

## বিধানসভার সদস্য

## আরো দেখুন

* বিহারের বিধানসভা কেন্দ্রের তালিকা
* মানের

## তথ্যসূত্র

বিষয়শ্রেণী:বিহারের বিধানসভা কেন্দ্র
অ্যান্ডি আর থমসন

থাম্ব|276x276পিক্সেল|অ্যান্ডি থমসন (ডানে) এবং জোডি ম্যাকগ্রাও (বা্মে)
**অ্যান্ডি আর থমসন** (জন্ম: ১৯৭১) একজন কানাডীয় স্থপতি, পরিবেশবিদ, ক্ষুদ্র ঘর বিশেষজ্ঞ ও ক্ষুদ্র ঘর আন্দোলন এর একজন প্রবক্তা।  তিনি ক্ষুদ্রাকৃতির ঘর বা মিনিহোম (MiniHome) নকশা করার জন্য বিশেষ পরিচিতি লাভ করেছেন। ঘরগুলো স্বনির্ভর, এমনকি অন্যত্র বহন করাও সহজ, বায়ু ও সৌর শক্তিনির্ভর এবং বিষাক্ত পদার্থ রিসাইক্লিং সহজে হয়। তাঁর গবেষণামূলক প্রবন্ধ "অ্যান এক্সপেরিমেন্ট ইন মিনিমাল লিভিং ইন ডাউনটাউন টরেন্টো" থেকে মিনিহোমের উৎপত্তি ও এ বিষয়ে ধারণা শুরু হয়। মিনিহোমের ব্যবসা শুরু করার জন্য তিনি ২০০৫ সালে সাস্টেইন ডিজাইন স্টুডিও লিমিটেড প্রতিষ্ঠা করেন৷ তিনি আর-২০০০ প্রোগ্রাম এও কাজ করেছেন।

থমসন ইউনিভার্সিটি অফ স্টাটগার্ট থেকে বৃত্তি পেয়ে আর্কিটেক্ট বিষয়ে স্নাতকোত্তর ডিগ্রি নিয়েছেন। আর্কিটেক্ট বিষয়ে তিনি তার মাস্টার্স ডিগ্রি সম্পূর্ণ করেন ইউনিভার্সিটি অফ ব্রিটিশ কলোম্বিয়া থেকে৷ 

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় স্থপতি
বিষয়শ্রেণী:কানাডীয় পরিবেশবিদ
তাপীয় দক্ষতা

থাম্ব|তাপীয় দক্ষতা
থার্মোডাইনামিক্সে , **তাপীয় দক্ষতা** ( η )হচ্ছে কোনো ডিভাইসের মাত্রাবিহীন কার্যপরিমাপক। উদাহরণস্বরূপ যা তাপ শক্তিকে ব্যবহার করে ইঞ্জিন , স্টিম ইঞ্জিন , বয়লার , চুল্লি , বা রেফ্রিজারেটরের দক্ষতা নির্ণয় করে। তাপ ইঞ্জিনের ক্ষেত্রে তাপের ফলে যে শক্তি প্রদান করা হয় এবং যে শক্তি লাভ করা যায় তার অনুপাতকেই তাপীয় দক্ষতা বলা হয়। রেফ্রিজারেশন বা তাপীয় পাম্প চক্রের ক্ষেত্রে, প্রাপ্ত তাপীয় আউটপুটের সাথে ইনপুট এবং শীতলীকরনে বর্জিত তাপের সাথে ইনপুটের অনুপাতকে তাপীয় দক্ষতা হিসেবে ধরা হয়।

## পরিদর্শন
সাধারণত শক্তির ক্ষেত্রে, কোনো ডিভাইসের প্রাপ্ত আউটপুট ইনপুটের অনুপাত হচ্ছে তার শক্তি রূপান্তর দক্ষতা। তাপীয় দক্ষতার ক্ষেত্রে ডিভাইসের ইনপুট হলো তাপ Q_{\rm in} বা জ্বালানীতে বিদ্যমান মোট তাপীয় শক্তি। এক্ষেত্রে প্রাপ্ত আউটপুট হতে পারে মেকানিক্যাল আউটপুট W_{\rm out}, বা তাপীয় আউটপুট Q_{\rm out} বা সম্ভাব্য উভয়ই।  কারণ ইনপুট তাপের সাধারণত একটি আসল মূল্য থাকে বলে তাপীয় দক্ষতাকে একটি জাতিগতসংজ্ঞা হিসেবে বলা হয়। 
:\eta_{\rm  th} \equiv \frac{\text{benefit}}{\text{cost}}.
থার্মোডাইনামিক্স এর প্রথম সূত্র থেকে জানা যায় আউটপুট শক্তি কখনো এর ইনপুট শক্তির চেয়ে বেশি হতে পারে না। দ্বিতীয় সূত্র মতে স্বাভাবিক ক্ষেত্রে এটা পরস্পর সমান হতে পারবে না, তাই
:0 \le \eta_{\rm th} 

একত্রে ঘটমান চক্রের ক্ষেত্রে তাপীয় দক্ষতা ৬০% এর মতো পৌঁছাতে পারে। 

ইঞ্জিনের তাপীয় দক্ষতা দুই ধরনেরঃ ইন্ডিকেটেড তাপীয় দক্ষতা এবং ব্রেক তাপীয় দক্ষতা। 

## তাপ ইঞ্জিন
তাপ ইঞ্জিন তাপীয় শক্তি বা তাপকে *Q*in মেকানিক্যাল শক্তি বা কাজে *W*out রূপান্তর করে। ইঞ্জিন এই কাজটি যথাযথভাবে করতে পারে না বিধায় সম্পূর্ণ ইনপুট শক্তি আউটপুট হিসেবে পাওয়া যায় না ,উপরন্তু পরিবেশে তাপ আকারে এই বাড়তি শক্তি বের হয়। 
:Q_{in} = W_{\rm out} + Q_{\rm out} \,
তাপ ইঞ্জিনের ক্ষেত্রে ইঞ্জিন যতটুকু ইনপুট শক্তিকে কাজে রূপান্তর করে তার শতকরাকেই দক্ষতা বলে। 
:\eta_{
\rm th} \equiv \frac{W_{\rm out}}{Q_{\rm in}} = \frac{ {Q_{\rm in}} - Q_{\rm out}} {Q_{\rm in}} = 1 - \frac{Q_{\rm out}}{Q_{\rm in}}

### কার্নো দক্ষতা
কার্নো তত্ত্ব থেকে এই দুই তাপমাত্রার মাঝে কাজ করা ইঞ্জিনের ক্ষেত্রে 

:\eta_{\rm  th} \le 1 - \frac{T_{\rm C}}{T_{\rm H}} \,
উদাহরণ হিসেবে কোনো অটোমোবাইল ইঞ্জিন যদি 
T_{\rm H} = 816^\circ \text{C} = 1500^\circ \text{F}  = 1089 \text{K}\  এবং পরিপার্শ্বের T_{\rm C} = 21^\circ \text{C} = 70^\circ \text{F} = 294 \text{K}\, তাপমাত্রায় কাজ করে তাহলে সর্বোচ্চ সম্ভাব্য দক্ষতা হবেঃ

:\eta_{\rm  th} \le \left (1 -  \frac{294 K}{1089 K} \right ) 100\% = 73.0\%

### ইঞ্জিনের দক্ষতা চক্র

### অন্যান্য অদক্ষতাসমূহ

## শক্তি রূপান্তর

## তাপ পাম্প এবং রেফ্রিজারেটর

## শক্তি দক্ষতা

## আরোও দেখুন
## তথ্যসূত্র

বিষয়শ্রেণী:তাপ ইঞ্জিন
বিষয়শ্রেণী:তাপগতীয় ধর্ম
বিষয়শ্রেণী:উত্তাপন, বায়ুচলন এবং শীতাতপ নিয়ন্ত্রণ ব্যবস্থা
বিষয়শ্রেণী:শক্তির রূপান্তর
বিষয়শ্রেণী:প্রকৌশল তাপগতিবিজ্ঞান
২০২১ নিউজিল্যান্ড ক্রিকেট দলের ইংল্যান্ড সফর

নিউজিল্যান্ড ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা জুন ২০২১-এ অনুষ্ঠিত হয়। 

## দলীয় সদস্য

## প্রস্তুতিমূলক খেলা

## টেস্ট সিরিজ
### ১ম টেস্ট

### ২য় টেস্ট

## কিউই খেলোয়াড়দের পূর্ব অভিজ্ঞতা

## তথ্যসূত্র

## বহিঃসংযোগ

বিষয়শ্রেণী:২০২১-এ ইংরেজ ক্রিকেট
বিষয়শ্রেণী:২০২১-এ নিউজিল্যান্ডীয় ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:নিউজিল্যান্ড ক্রিকেট দলের ইংল্যান্ড সফর
২০২১ আয়ারল্যান্ড ক্রিকেট দলের নেদারল্যান্ডস সফর

আয়ারল্যান্ড ক্রিকেট দল তিনটি একদিনের আন্তর্জাতিক  খেলার জন্য  সফর করে, নেদারল্যান্ডস যা জুন ২০২১-এ অনুষ্ঠিত হয়। 

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ

বিষয়শ্রেণী:২০২১-এ আইরিশ ক্রিকেট
বিষয়শ্রেণী:২০২১-এ ওলন্দাজ ক্রিকেট
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:আয়ারল্যান্ড ক্রিকেট দলের বিদেশ সফর
ওপ্পানা

থাম্ব|ডান|ওপানা, ম্যাপিলা সম্প্রদায়ের মধ্যে একটি নাচের রূপ|333x333পিক্সেল**ওপ্পানা** () হল দক্ষিণ ভারতের কেরল রাজ্যের ম্যাপিলা (কেরলার মুসলিম) সম্প্রদায়ের মধ্যে একটি জনপ্রিয় সামাজিক বিনোদন। এটি সমগ্র কেরলে, বিশেষ করে মালাপ্পুরমে অত্যন্ত প্রচলিত। ওপ্পানা শব্দটি আরবি শব্দ "আফনা" থেকে উদ্ভূত বলে মনে করা হয় পুরানো দিনগুলিতে, মুসলিম বিবাহ উপলক্ষে ওপ্পানার সূচনা হয়েছিল। তবে কেরালায়, এই শিল্পকলাটি ছাত্র সম্প্রদায়ের যুব উৎসবে পরিদর্শন শিল্পকলা হিসাবে বেশ জনপ্রিয়তার সাথে পুনরুজ্জীবিত হয়েছে। সমস্ত মুসলিম বিবাহের অংশ হিসাবে এটি বহুল পরিচিত হলেও, মারকাকল্যাণম, একটি বায়সারিয়িক্কাল এবং নালপ্পাথুকলি উপলক্ষে ওপ্পানা পরিবেশিত হয়।
## প্রদর্শন
থাম্ব|একটি কলেজে কলা উৎসবে ওপ্পানা|334x334পিক্সেল
ওপ্পানা সাধারণত নারীদের দ্বারা উপস্থাপিত হয়, বিবাহের দিনে সংগীতশিল্পী সহ প্রায় পনেরো জন মিলে এই নৃত্য করে। নববধূ সুন্দর পোশাক পরিধান করে, সোনার অলঙ্কারে আবৃত হয় এবং তার হাতের তালু এবং পাদদেশে *মাইলানচি* (হেনা)র জটিল নকশা আঁকা হয়। সে নর্তকীদের বৃত্তের মাঝে পিটাম (চেয়ার) এ বসে থাকে। সে এই অনুষ্ঠানের প্রধান দর্শকের মর্যাদা পায়। তাকে ঘিরে সঙ্গীত ও নৃত্য চলতে থাকে। তারা গান গায়, হাততালি দিয়ে তাল রাখে এবং সরল পদক্ষেপে বধূকে ঘিরে নৃত্য করে। দুই বা তিনটি মেয়ে গান শুরু করে এবং বাকিরা সমবেতভাবে তাতে যোগ দেয়।

অনেক সময় বিবাহের পাত্রের বিনোদনের জন্য পুরুষরা ওপ্পানা উপস্থাপন করে। সাধারণত নিকার (বিবাহ) উদ্দেশ্যে পাত্র তার পাত্রীর বাসস্থানের দিকে রওয়ানা হওয়ার ঠিক আগে এই অনুষ্ঠানটি ঘটে থাকে। অনেক সময় পাত্র *মনিয়ারা*তে প্রবেশ করার সময়েও এই বিনোদনমূলক অনুষ্ঠানটি ঘটে থাকে।

## ব্যবহৃত বাদ্যযন্ত্র
হারমোনিয়াম, তবলা, গঞ্জিরা এবং এলথালাম এই অনুষ্ঠানের জন্য ব্যবহৃত বাদ্যযন্ত্র। এই উপলক্ষে কেবল ম্যাপিলাপাত্তু গান করা হয়।

## ব্যুৎপত্তি ও রীতি
ওপ্পানা শব্দটি একটি আরবি শব্দ *আফনা* থেকে উদ্ভূত হতে পারে। ওপ্পানা দুই ধরনের রয়েছে, একটি ওপানা *ছায়াল* এবং অন্যটি ওপ্পানা *মুড়ুক্কাম*। ওপ্পানা *ছায়াল* পরিবেশনের সময় নৃত্যশিল্পীরা হাততালি দেয় না। এটি যদি *ছায়াল* দিয়ে শুরু হয় তবে এটি কেবল *ছায়াল* দিয়েই শেষ হবে।
## আরও দেখুন
* Duff Muttu
* Mappila Paattu
* Kuthu Ratheeb
* Mappila
* Kerala Folklore Akademi

## তথ্যসূত্র

## বহিঃসংযোগ

বিষয়শ্রেণী:কেরলের নৃত্য
বিষয়শ্রেণী:কেরলের সঙ্গীত
বিষয়শ্রেণী:মাপিলা
ডা. বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ

**ডাঃ বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ** পশ্চিমবঙ্গের পশ্চিম মেদিনীপুর জেলার বলরামপুরে অবস্থিত একটি চিকিৎসা বিদ্যালয় ও গবেষণা প্রতিষ্ঠান। এটি ২০১৮ সালে কার্যক্রম শুরু করে। প্রতিষ্ঠানটি আইআইটি খড়গপুরের অন্তর্গত, কিন্তু মূল ক্যাম্পাসের বাইরে অবস্থিত। প্রতিষ্ঠানটি হৃদচিকিৎসা, নিউরোসার্জারি, অঙ্গ প্রতিস্থাপন, অনকোলজি, ট্রমা ও অন্যান্য বিভাগের বৈশিষ্ট্যযুক্ত একটি ৪০০-শয্যাবিশিষ্ট বহু-বিশেষায়িত হাসপাতাল দিয়ে শুরু হয়।

বিভিন্ন গবেষণা, একাডেমিক ও চিকিৎসা অবকাঠামোগত পরিকল্পনা আইআইটি খড়গপুর এবং অল ইন্ডিয়া ইনস্টিটিউট অব মেডিকেল সায়েন্সেস, দিল্লি যৌথভাবে পরিচালনা করে।

আইআইটি খড়গপুরের তথ্য অনুসারে, প্রথম পর্বে ৪০০-শয্যাবিশিষ্ট সুপার-স্পেশালিটি হাসপাতাল ২০১৯ সালের শেষের দিকে যাত্রা শুরু করবে।

## সহযোগিতা
প্রতিষ্ঠানটি ইতোমধ্যে অল ইন্ডিয়া ইনস্টিটিউটস অব মেডিকেল সায়েন্সেস, টাটা মেডিকেল সেন্টার, দক্ষিণ পূর্ব রেলওয়ে হাসপাতাল এর সাথে সহযোগিতা করেছে। এটি ডিএসআইআর দ্বারা সমর্থিত একটি “কমন রিসার্চ অ্যান্ড টেকনোলজি ডেভলপমেন্ট হাব”ও প্রতিষ্ঠা করেছে, যাতে এমএসএমইগুলি দ্বারা স্বাস্থ্যসেবা প্রযুক্তি উদ্ভাবন এবং সমর্থনমূলক উৎপাদনের প্রচার করা সম্ভব হয়।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের হাসপাতাল
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:আইআইটি খড়গপুর
বিষয়শ্রেণী:২০১৮-এ পশ্চিমবঙ্গে প্রতিষ্ঠিত
বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান
জব মান

**জব মান** (৩১ মার্চ ১৭৯৫ – ৮ অক্টোবর ১৮৭৩) পেনসিলভেনিয়া থেকে আগত মার্কিন যুক্তরাষ্ট্র প্রতিনিধি পরিষদের একজন জ্যাকসনীয় এবং গণতান্ত্রিক সদস্য ছিলেন।

জব মান পেনসিলভেনিয়ার বেথেল টাউনশিপে জন্মগ্রহণ করেন। তিনি সাধারণ স্কুল এবং বেডফোর্ড একাডেমীতে ভর্তি হন। তিনি ১৮১৬ সালে কাউন্টি কমিশনার বোর্ডের কেরানি হিসেবে দায়িত্ব পালন করেন। তিনি ১৮১৮ থেকে ১৮৩৫ সাল পর্যন্ত পেনসিলভেনিয়ার বেডফোর্ড কাউন্টির রেজিস্টার, রেকর্ডার এবং কেরানি ছিলেন।

মান চব্বিশ কংগ্রেসে জ্যাকসনীয় হিসেবে নির্বাচিত হন। তিনি ১৮৩৬ সালে ২৫তম কংগ্রেস নির্বাচনে অসফল প্রার্থী ছিলেন। তিনি আইন অধ্যয়ন করেন, ১৮৩৯ সালে বারে ভর্তি হন এবং পেনসিলভেনিয়ার বেডফোর্ডে অনুশীলন শুরু করেন। তিনি ১৮৪২ থেকে ১৮৪৮ পেনসিলভেনিয়ার রাষ্ট্রীয় কোষাধ্যক্ষ হিসেবে দায়িত্ব পালন করেন, এবং পেনসিলভেনিয়া প্রতিনিধি পরিষদের সদস্য ছিলেন।

মান ত্রিশতম এবং একত্রিশতম কংগ্রেসে ডেমোক্র্যাট হিসেবে নির্বাচিত হন। তবে তিনি ১৮৫০ সালের নির্বাচনে প্রার্থী ছিলেন না। তিনি আইন চর্চা পুনরায় শুরু করেন এবং ১৮৭৩ সালে বেডফোর্ডে মারা যান। বেডফোর্ড কবরস্থানে তাঁকে সমাহিত করা হয়।

মান চয়েস শহরটির নাম তার নামে নামকরণ করা হয়। ১৮৪৮ সালে কংগ্রেসম্যান মান, হ্যারিসন টাউনের একটি নামহীন গ্রামে ডাকঘর স্থাপন করার জন্য চাপ দেন। পোস্ট অফিস বিভাগ নতুন ডাকঘরের অনুমোদন দেয় কিন্তু যেহেতু গ্রামের কোন নাম ছিল না তাই কংগ্রেসম্যান মান গ্রামের জন্য একটি নাম দিতে চান। তবে তার আগেই, ডাক মানচিত্র তৈরি করা হয় ও সেখানে গ্রামের নাম "মানস চয়েস" লেখা হয়। এই নামে পরে আর পাল্টানো হয়নি ও এটি স্থায়ী ও প্রাতিষ্ঠানিক নামে পরিণত হয়।

## উৎস

*দ্য পলিটিক্যাল গ্রেভইয়ার্ড

বিষয়শ্রেণী:১৭৯৫-এ জন্ম
বিষয়শ্রেণী:১৮৭৩-এ মৃত্যু
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:পেনসিলভেনিয়ার কাউন্টি ক্লার্ক
বিষয়শ্রেণী:পেনসিলভেনিয়ার ফুলটন কাউন্টির ব্যক্তি
বিষয়শ্রেণী:পেনসিলভেনিয়া জ্যাকসনীয়
বিষয়শ্রেণী:পেনসিলভেনিয়া ডেমোক্র্যাট
বিষয়শ্রেণী:পেনসিলভেনিয়ার মার্কিন যুক্তরাষ্ট্র প্রতিনিধি পরিষদের সদস্য
বিষয়শ্রেণী:পেনসিলভেনিয়া রাজ্যের সিনেটর
বিষয়শ্রেণী:পেনসিলভেনিয়া প্রতিনিধি পরিষদের সদস্য
বিষয়শ্রেণী:পেনসিলভেনিয়ার আইনজীবী
বিষয়শ্রেণী:মার্কিন যুক্তরাষ্ট্র প্রতিনিধি পরিষদের জ্যাকসনীয় সদস্য
বিষয়শ্রেণী:মার্কিন যুক্তরাষ্ট্র প্রতিনিধি পরিষদের ডেমোক্রেটিক পার্টির সদস্য
জর্জ ব্রিকার

**জর্জ ব্রিকার** একজন মার্কিন চিত্রনাট্যকার। তিনি ১৮৯৮ সালের ১৮ই জুলাই আমেরিকার সেন্ট ম্যারিসের ওহাইওতে জন্মগ্রহণ করেন।  পেশা হিসেবে তিনি লেখালেখি বেছে নিয়েছিলেন। চিত্রনাট্যকার হিসেবে তিনি ২০ বছর অতিবাহিত করেন (১৯৩৫ থেকে ১৯৫৪ সাল)। ১৯৫৫ সালের ২২ শে জানুয়ারি ৫৬ বছর বয়সে লস এঞ্জেলেস, ক্যালিফোর্নিয়াতে তিনি মৃত্যুবরণ করেন। তিনি ওয়ার্নার ব্রস, কলোম্বিয়া পিকচার ইন্ডাস্ট্রিজ, ইউনিভার্সাল পিকচার্স ও মনোগ্রাম পিকচার্স কর্পোরেশন এ কাজ করেছেন।

## উল্লেখযোগ্য চলচ্চিত্র

১. *ব্রডওয়ে হোস্টেস* (১৯৩৫)

২. *ড্য উইডো ফ্রম মন্টে কার্লো* (১৯৩৬)

৩. *লাভ ইজ অন দ্য এয়ার* (১৯৩৭)

৪. *মেলোডি ফর টু" (১৯৩৭)

৫. *টর্কি ব্লেন ইন পানামা* (১৯৩৮)

৬. *ওভার দ্য ওয়াল* (১৯৩৮)

৭. * মি. মটো ইন ডেঞ্জার আইল্যান্ড* (১৯৩৯)

৮. *দে মেড হার এ স্পাই*(১৯৩৯)

৯. * উইমেন ইন দ্য উইন্ড* (১৯৩৯)

১০. *দ্য ডেভিল ব্যাট*(১৯৪০)

১১. *দ্য ব্লন্ড ফ্রম সিঙ্গাপুর* (১৯৪১)

১২. *ফ্রিস্কো লিল* (১৯৪২)

১৩. *লিটল টোকিও, ইউএসএ* (১৯৪২)

১৪. *এ ম্যান'স ওয়ার্ল্ড* (১৯৪২)

১৫. *লিউর অফ দ্য আইল্যান্ডস*(১৯৪২)

১৬. *দ্য ড্যান্সিং মাস্টার্স* (১৯৪৩)

১৭. *হাউজ অফ ড্রাকুলা*(১৯৪৫)

১৮. *মিট মি অন ব্রোডওয়ে* (১৯৪৬)

১৯. *হাউজ অফ হরর্স* (১৯৪৬)

২০. *শি-উল্ফ অফ লন্ডন্স*(১৯৪৬)

২১. *দ্য কর্প্স কেম সি.ও.ডি* (১৯৪৭)

২২. *বিউটি অন প্যারাড* (১৯৫০)

২৩. *দি হুইপ হ্যান্ড*(১৯৫১)

২৪. *রোডব্লক* (১৯৫১)

২৫. *ম্যান ইন দ্যা ডার্ক* (১৯৫৩)

২৬. *ট্যাঞ্জিয়ার ইন্সাইডেন্স* (১৯৫৩)

২৭. *লুপহোল* (১৯৫৪)

২৮. *ক্রাই ভেঞ্জিন্স* (১৯৫৪)

==বহিঃসংযোগ==

[https://m.imdb.com/name/nm0108579/ George Bricker at IMDB]

==গ্রন্থপঞ্জি==

Blottner, Gene. *Columbia Pictures Movie Series, 1926-1955: The Harry Cohn Years''. McFarland, 2011.

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৫৫-এ মৃত্যু
বিষয়শ্রেণী:ওহাইওর ব্যক্তি
বিষয়শ্রেণী:২০শ শতাব্দীর মার্কিন চিত্রনাট্যকার
জিলা খান

**জিলা খান** একজন ভারতীয় সুফি গায়িকা এবং অভিনেত্রী।  তিনি শাস্ত্রীয় এবং আধা-শাস্ত্রীয় বাদ্যযন্ত্রের গান  এবং ইমদাদখানি ঘরানার পরম্পরায় সঙ্গীত পরিবেশন করেন। তিনি সঞ্জয় লীলা বনশালির একটি ছবি বাজিরাও মাস্তানীতে অভিনয় করেছেন এবং গৌহরের মতো মঞ্চনাটকেও সক্রিয়ভাবে অভিনয় করেছেন। তিনি বলিউডের চলচ্চিত্র এবং বিজ্ঞাপনের প্লেব্যাক বা নেপথ্য গায়িকা। তিনি একাধারে সুরকার এবং সংগীত পরিচালিকা। জিলা তাঁর পিতা ওস্তাদ বিলায়েত খাঁর উপরে স্পিরিট টু সোল নামে একটি তথ্যচিত্র প্রযোজনা ও পরিচালনা করেছিলেন।

## প্রাথমিক ও কর্মজীবন
জিলা খান কিংবদন্তি সেতারাবাদক ওস্তাদ বিলায়েত খানের কন্যা এবং তাঁর শিষ্য। আমির খুসরুর জিলা কাফি রাগ অনুসারে তাঁর বাবা তাঁর নামকরণ করেছিলেন।

অল্প বয়স থেকেই জিলা খানকে তাঁর পিতা শিষ্যত্বের অধিকার প্রদান করেছিলেন। তিনি তাঁকে প্রতিদিন চৌদ্দ থেকে ষোল ঘণ্টা গান শিখাতেন এবং জিলা তাঁর পিতার সমস্ত রচনা আয়ত্ত করেছেন।

তিনি প্রতিটি বৃহৎ ভারতীয় এবং আন্তর্জাতিক সংগীত উৎসব এবং স্থানগুলোতে সঙ্গীত পরিবেশন করেছেন। যেমন:

* লিংকন সেন্টার 
* কেনেডি সেন্টার
* সিম্ফনি স্পেস, ব্রডওয়ে
* এমটিভি কোক স্টুডিও 
* এমটিভি আইজিজিওয়াই 
* ট্রাফালগার স্কয়ার

ভারতীয় ‌ঐতিহ্য ও সংস্কৃতির প্রতিনিধি হয়ে জিলা ভারতের পর্যটন মন্ত্রকের দ্বারা *অবিশ্বাস্য ভারত* বিজ্ঞাপনী প্রচারে অংশ নেওয়ার জন্য নির্বাচিত হয়েছেন। তিনি ভারত সরকারের সাথে বিদেশে প্রতিনিধিত্বকারীদের সাথে নিয়মিত আমন্ত্রিত হন। তিনি কমনওয়েলথ গেমসের আয়োজক কমিটির অফিসিয়াল সদস্যও।

জিলা খান একজন নিবেদিত সুরকার ও সুফি এবং সমসাময়িক কবিদের অনেক গান নির্বাচন করেছেন। তিনি কোক স্টুডিও @ এমটিভি সিজন ২-এর একাধিক প্রযোজক পর্বে প্রদর্শিত হয়েছিলেন।

## সংগীত বিদ্যালয়
২০০৮ সালে জিলা খান ওস্তাদগাহ ফাউন্ডেশন প্রতিষ্ঠা করেছিলেন। এর লক্ষ্য সঙ্গীত প্রতিভাধর শিশুদের পড়াশোনা করানো এবং সঙ্গীতে প্রশিক্ষিত করা। ফাউন্ডেশন শিক্ষার্থীদের বৃত্তি প্রদান করে এবং সংগীতের মাধ্যমে তাদের জীবিকা অর্জনের জন্য একটি সংগীত ভিত্তি, দৃষ্টি ও সামর্থ্য তৈরি করতে এবং জাতীয় ও আন্তর্জাতিকভাবে ভারতের সংস্কৃতি ও ঐতিহ্য প্রদর্শনে সহায়তা করে।

## ব্যক্তিগত জীবন
জিলা খানের ফয়জান শেখ নামে একটি ছেলে রয়েছে। ফয়জান ওস্তাদ বিলায়েত খানের একমাত্র নাতি যে তাঁর কাছ থেকে সেতার ও কণ্ঠ সংগীত শিক্ষা করেছে এবং তাঁর পরিচালনায় রয়েছে। সে ২০০৪ সালে ওস্তাদ বিলায়েত খান মারা যাওয়ার আগে ১২ বছর পর্যন্ত তাঁর সাথে ছিল।

## পুরস্কার
* ভারতের প্রধানমন্ত্রীর কাছ থেকে *রোল অফ অনার* প্রাপ্ত

## সংগীতকর্ম

* ইশ্ক কি নয়ি বাহার
* জিলা - শাস্ত্রীয় এবং আধা-শাস্ত্রীয় উপস্থাপনা।
* ৯৯.৯ এফএম - বলিউড ফিল্ম
* সিক্রেটস অফ দ্য ডিভাইন- এতে জিলা খান সমস্ত গান রচনা করেছেন।
* দ্য রিয়েম অফ দ্য হার্ট
* সর মস্তি - আমির খুসরুর প্রতি শ্রদ্ধাঞ্জলি
* জিলা দ্য গার্ল চাইল্ড 
* সিঙ্গ উইথ সুফী
* ভাসল
* তেরে ইশ্ক মেঁ
* ব্রেভহার্ট - মহিলাদের শ্রদ্ধাঞ্জলি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় সুফি
বিষয়শ্রেণী:জন্মের বছর অনুপস্থিত (জীবিত ব্যক্তি)
অলিভার অ্যান্ড কোম্পানি

**অলিভার অ্যান্ড কোম্পানি** () হল ১৯৮৮ সালে ওয়াল্ট ডিজনি পিকচার্স প্রযোজিত এবং ওয়াল্ট ডিজনি অ্যানিমেশন স্টুডিও দ্বারা নির্মিত নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৭তম এনিমেটেড সিরিজ।

১৮ নভেম্বর ১৯৮৮ সালে এটি প্রেক্ষাগৃহে প্রথম মুক্তি পায়। একে পুনরায় প্রেক্ষাগৃহে মুক্তি দেয়া হয়েছিল ২৯ মার্চ ১৯৯৬।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৮০-এর দশকের মার্কিন অ্যানিমেটেড চলচ্চিত্র
বিষয়শ্রেণী:মার্কিন অ্যানিমেটেড চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:কুকুর সম্পর্কে অ্যানিমেটেড চলচ্চিত্র
বিষয়শ্রেণী:ওয়াল্ট ডিজনি অ্যানিমেশন স্টুডিওজের চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:উপন্যাস অবলম্বনে অ্যানিমেটেড চলচ্চিত্র
বিষয়শ্রেণী:১৯৮৮-এর চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:অ্যানিমেটেড নাট্য চলচ্চিত্র
বিষয়শ্রেণী:ইংরেজি ভাষার অভিযানধর্মী চলচ্চিত্র
দেনদেরা

**দেনদেরা** ( *দানদারাহ্*; ; ), (বানানান্তরে *দেনদেরাহ্*, প্রাচীন **ইউনেত**, **টেনটাইরিস** বা **টেনটাইরা**) হল মিশরের একটি ছোটো শহর ও বিশপের আওতাধীন প্রাক্তন এলাকা। এটি কেনা শহর থেকে প্রায়  দক্ষিণে নীল নদের পশ্চিম পাড়ে অবস্থিত। দেনদেরার প্রায়  দক্ষিণে লাক্সার ও একটি লাতিন ক্যাথলিক টিট্যুলার সি-এর ধ্বংসাবশেষ অবস্থিত। এই শহরের দেনদেরা মন্দির চত্বরটি প্রাচীন উচ্চ মিশরের অন্যতম সু-সংরক্ষিত মন্দির ক্ষেত্র।

## দেনদেরা মন্দির চত্বর

দেনদেরা মন্দির চত্বরটি হল উচ্চ মিশরের অন্যতম সু-সংরক্ষিত মন্দির চত্বর। এই চত্বরেই হাথোরের মন্দিরটি অবস্থিত। সমগ্র চত্বরটি আয়তন ৪০,০০০ বর্গমিটার। চত্বরটি একটি শক্তপোক্ত মাটির ইটের প্রাচীর দ্বারা বেষ্টিত। হাথোরের বর্তমান মন্দিরটির নির্মাণকার্য শুরু হয়েছিল খ্রিস্টপূর্ব ৫৪ অব্দের জুলাই মাসে অর্থাৎ টলেমীয় রাজবংশের দ্বাদশ টলেমির শাসনকালে এবং এটি সম্পূর্ণ করেছিলেন রোমান সম্রাট টাইবেরিয়াস। কিন্তু পুরনো ভবনের যে ভিত্তির উপর মন্দিরটি নির্মিত হয়েছিল তা অন্তত চতুর্থ রাজবংশের (আনুমানিক খ্রিস্টপূর্ব ২৬১৩-২৪৯৪ অব্দ) ফ্যারাও খুফুর (যিনি মহাপিরামিড নির্মাতা চেওপস নামেও পরিচিত) সমসাময়িক। যদিও আদি মন্দিরটি নির্মাণ করেছিলেন ফ্যারাও পেপি প্রথম মেরিরে।

## পৃষ্ঠপোষকগণ

File:Ptolemy before Hathor, Philae.jpg|thumb|হাথোর ও ফিলায়ের সামনে দ্বাদশ টলেমি, হাথোর মন্দির, দেনদেরা, খ্রিস্টপূর্ব ৫৪ অব্দে নির্মিত
File:Ptolemy before Isis & Osiris, Dendera Temple.jpg|thumb|আইসিস ও ওসাইরিসের সামনে দ্বাদশ টলেমি, হাথোর মন্দির, দেনদেরা
Image:Roman Emperor Domitian on the Northern gate of Dendera Temple, Egypt.jpg|হাথোরের মন্দিরের উত্তর দিকের প্রবেশপথে রোমান সম্রাট ডোমিটিয়ানের চিত্র
File:Roman Emperor Trajan at Dendera, Egypt.jpg|দেনদেরায় রোমান সম্রাট ট্রাজান
File:Trajan_offers_to_Hathor_%26_Ra-Harakhte%2C_Dendera.jpg|রোমান সম্রাট ট্রাজান হাথোর ও রা-হারাখতের পূজা করছেন, দেনদেরা
File:Emperor Trajan, Dendera.jpg|thumb|ফ্যারাও-রূপী সম্রাট ট্রাজান দেবতাদের উদ্দেশ্যে পূজা উৎসর্গ করছেন, দেনদেরা


## স্মারক

Image:DenderaHathorTempleComplexQenaEgypt622-2007feb10PhotoByCsorfolyDaniel.JPG
Image:Aegypt1987036 hg.jpg
Image:Dendera Bes 01a.JPG
Image:Aegypt1987-078 hg.jpg
Image:Dendera Hathorkopf 01.JPG
Image:Dendera Tempelkomplex 07.JPG
Image:Dendera Mammisi Nektanebos I. 02.JPG
Image:Dendera Römische Säulen 02.JPG
Image:SFEC-DENDERA-2010-112.JPG
Image:Dendera Tempelkomplex 02.JPG
Image:Egypt.Dendera.Hathor.01.jpg
Image:Denderah Outside.JPG
Image:Dendera Tempelkomplex 06.JPG
Image:Flickr - Gaspa - Dendara, tempio di Hator (11).jpg
Image:Dendera Topo Map.jpg
Image:Dendera Hathor-Heiligtum 01.JPG
Image:Дендера.jpg


## তথ্যসূত্র

## বহিঃসংযোগ

* 
* GigaCatholic, listing the titular bishops

বিষয়শ্রেণী:প্রাচীন মিশরীয় নগর
টেনটাইরিস
বিষয়শ্রেণী:কেনা গভর্নরেটের জনবসতিপূর্ণ স্থান
লাডো বাই

**লাডো বাই** মধ্য প্রদেশের ভিল উপজাতির একজন উপজাতি চিত্রশিল্পী। তাঁর কাজগুলো ভারত, ফ্রান্স এবং যুক্তরাজ্যের বিভিন্ন প্রদর্শনীতে প্রদর্শিত হয়েছে। 

তিনি ভোপালের আদিবাসী লোককলা একাডেমিতে কাজ করেন এবং ভোপালেই বসবাস করেন । 

## প্রাথমিক ও কর্মজীবন
লাডো বাই ভারতের মধ্য প্রদেশের ঝাবুওয়ার বাডি বাওয়াডি গ্রামের একটি ভিল উপজাতি সম্প্রদায়ে  জন্মগ্রহণ করেন। খুব অল্প বয়সেই তিনি পরিবারের সাথে ভোপাল চলে আসেন বিখ্যাত ভারত ভবনের হস্তকৃত শ্রমিক হিসাবে নিযুক্ত হওয়ার জন্য। সেই সময়ে তিনি বিবাহবন্ধনে আবদ্ধ হন এবং ভবন প্রাঙ্গনে কাজ চালিয়ে যান।  

ভূরি বাইয়ের পাশাপাশি লাডো বাই তাঁর কাজ শুরু করেছিলেন।  তাঁর শিল্পগুলো তাঁর সম্প্রদায়ের আধ্যাত্মিকতা এবং সর্বপ্রাণবাদকে প্রতিফলিত করে।  বছরের পর বছর ধরে, আর্থিক অসচ্ছলতার কারণে তিনি নিজের শিল্পকে অনুসরণ করতে পারেন নি।  বিখ্যাত ভারতীয় শিল্পী জগদীশ স্বামীনাথন তাঁকে আবিষ্কার করার পর তাঁর ভাগ্য বদলে যায়।  স্বামীনাথন তাঁকে আদিবাসী লোককলা একাডেমিতে কাজ করার জন্য উৎসহিত করেছিলেন যেখানে তিনি উৎসব, অনুষ্ঠান এবং প্রাণীদের চিত্র প্রাচীর থেকে কাগজে স্থানান্তর করার সুযোগ পেয়েছিলেন।

## অনুপ্রেরণা এবং শৈলী
লাডো বাইয়ের কাজগুলো নিয়মমাফিক সরলতার জন্য বৈশিষ্ট্যযুক্ত। তাঁর আঁকার ক্যানভাসে প্রকৃতি, আধ্যাত্মিকতা এবং সর্বপ্রাণবাদের আধিপত্য দেখা যায়। তিনি ভিলদের শিল্পের রীতিনীতি এবং উৎসবের সাথে তাদের পরিবেশের উদ্ভিদ ও প্রাণীজগতকে প্রতিফলিত করে শিল্প তৈরি করেন। 

লাডো বাইয়ের অনুপ্রেরণা হলো বড়দের বলা গল্প এবং তাঁর ব্যক্তিগত বিশ্বাস যে ঈশ্বর তাঁর শিল্প দ্বারা সন্তুষ্ট হবেন। 

## পুরস্কার এবং অনুষ্ঠান
লাডো বাই হলেন মাস্টার ওজাস আর্ট পুরস্কারপ্রাপ্ত। ২০১৭ সালে জয়পুর সাহিত্য উৎসবে (জেএলএফ) মধ্য প্রদেশের ভোপাল থেকে ভিল শিল্পীদের কয়েকজনকে ওজাস আর্ট গ্যালারি দ্বারা প্রবর্তিত *ওজাস আর্ট অ্যাওয়ার্ড ২০১৭*    পুরস্কারে ভূষিত করা হয়েছিল  লাডো বাইকে মাস্টার শিল্পী বিভাগের অধীনে ৫১,০০০ টাকা পুরস্কার দেওয়া হয়েছিল।  তিনি এই ধারার শিল্পীদের প্রথম দলের অন্তর্ভুক্ত ছিলেন এবং ভূরি বাই ছাড়াও প্রথম জে স্বামীনাথনের সাথে সরাসরি কাজ করা ভিল শিল্পীদের মধ্যে তিনি ছিলেন একজন। 

## প্রদর্শনী

* সাতরং, ওজাস আর্ট গ্যালারি, নয়াদিল্লি, ২০১৭ 

## সংগ্রহ

* ইন্দিরা গান্ধী ন্যাশনাল সেন্টার অফ আর্টস, নয়াদিল্লি 
* স্যাফ্রন আর্ট, মুম্বই 
* জাতীয় হস্ত ও তাঁতশিল্প জাদুঘর, নয়াদিল্লি
* সূত্র গ্যালারি, উইসকনসিন, মার্কিন যুক্তরাষ্ট্র 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মধ্যপ্রদেশের নারী চিত্রশিল্পী
বিষয়শ্রেণী:ধর্মীয় শিল্পী
শ্রীরঙ্গম গোপলারত্নম

**শ্রীরঙ্গম গোপলারত্নম** (১৯৩৯ - ১৬ মার্চ ১৯৯৩) ছিলেন একজন ভারতীয় শাস্ত্রীয় এবং চলচ্চিত্রের নেপথ্য গায়িকা। তিনি কুচিপুড়ি,যক্ষগান, জাওয়ালি এবং ইয়েঙ্কি পাটালুর বর্ণনাক্ষেত্রে বিশেষ পাণ্ডিত্যের অধিকারী।

## প্রাথমিক জীবন
তিনি বিজয়নগরম জেলার পুষ্পগিরিতে বরদাচারি ও সুভদ্রম্ম দম্পতির ঘরে জন্মগ্রহণ করেছিলেন। তিনি কবিরায়নেরি জোগা রাও এবং ড. শ্রীপদ পিনাকপানির অধীনে সংগীতের প্রশিক্ষণ গ্রহণ করেছিলেন। তিনি ১৯৫৬ সালে সংগীতে একটি ডিপ্লোমা অর্জন করেছিলেন।

## কর্মজীবন
তিনি হায়দ্রাবাদের সরকারি সংগীত কলেজের অধ্যক্ষ, তেলুগু বিশ্ববিদ্যালয়ের অধ্যাপক ও ডিন পদে অধিষ্ঠিত ছিলেন। তিনি ১৯৯৯ থেকে ১৯৮০ সালের মধ্যে বিজয়নগরমের মহারাজার সরকারী সংগীত ও নৃত্য কলেজের অধ্যক্ষ হিসাবে কাজ করেছেন।

শ্রীরঙ্গমের গাওয়া সুব্বশত্রি' চলচ্চিত্রের (১৯৬৬)  বিখ্যাত কন্নড় গান *কৃষ্ণনা কোলালিনা কারে*৫ দশক পরেও পুরো কর্ণাটকে এখনও জনপ্রিয়।

## পুরস্কার

* ১৯৯২ সালে তাঁকে রাষ্ট্রপতি পদক পদ্মশ্রীতে ভূষিত করা হয়েছিল। 
* তিনি তিরুমালা তিরুপতি দেবস্থানমসের 'আস্থানা বিদূষি' ছিলেন।
* কর্ণাটকি কণ্ঠশিল্পী ইয়াদায়া এবং আরও অনেকেই তাঁর শিষ্য।

## তথ্যসূত্র

## বহিঃসংযোগ

* ভারতীয় ঐতিহ্যে শ্রীরঙ্গম গোপলারত্নমের প্রোফাইল।

বিষয়শ্রেণী:১৯৩৯-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কুচিপুড়ি নৃত্যশিল্পী
বিষয়শ্রেণী:অন্ধ্রপ্রদেশের নারী সঙ্গীতজ্ঞ
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:তেলুগু ব্যক্তি
বিষয়শ্রেণী:অন্ধ্রপ্রদেশের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:বিশাখাপত্তনম জেলার ব্যক্তি
বিষয়শ্রেণী:তেলুগু নেপথ্য সঙ্গীতশিল্পী
সঞ্চিতা ভট্টাচার্য্য

ডান|থাম্ব|300x300পিক্সেল|গুরু সঞ্চিতা ভট্টাচার্য্য
**সঞ্চিতা ভট্টাচার্য্য** বা **গুরু সঞ্চিতা ভট্টাচার্য্য** হলেন একজন ভারতীয় ওড়িশি নৃত্যশিল্পী।  তিনি ধ্রুপদী ওড়িশি নৃত্যে বিশেষরূপে পারদর্শী। 

## কর্মজীবন
তিনি নিউ ইয়র্কের ম্যাডিসন স্কয়ার গার্ডেন সহ ভারত এবং ভারতের বাইরে বিভিন্ন দেশে নৃত্য উইস্থাপন করেছেন। তিনি দাতব্য তহবিলের জন্য মার্কিন যুক্তরাষ্ট্র ভ্রমণ করেছেন। তিনি মার্কিন যুক্তরাষ্ট্রে একটি সিনেমাতে যুক্ত হয়েছিলেন। এটির শুটিং এখনো চলছে। 

*নিউইয়র্ক টাইমস* উল্লেখ করেছে "তাঁর নাচকে পরিপূর্ণ হিসাবে বর্ণনা করা হয়েছে"। ওড়িশি নাচ খ্রিস্টপূর্ব প্রথম এবং দ্বিতীয় শতাব্দীর সময়কালের এবং এটি ভারতের বিদ্যমান থাকা প্রাচীনতম নাচের শৈলীগুলোর মধ্যে একটি। 

## ব্যক্তিগত জীবন
তিনি ভারতীয় ধ্রুপদী সংগীতশিল্পী তরুণ ভট্টাচার্য্যকে বিয়ে করেছেন। 

## পরিবেশনা
তাঁর নৃত্য পরিবেশনার মধ্যে রয়েছে:

ভারতে:

* সংকট মোচন উৎসব - বারাণসী
* ডোভার লেন সংগীত সম্মেলন
* ভারতে জাতীয় সামুদ্রিক দিবস উদ্‌যাপন, ২০০৮
* জগন্নাথ মন্দির পুরী
* প্রথম ভারত আন্তর্জাতিক মহিলা উৎসব উদ্বোধনী অনুষ্ঠান
* ভারতীয় বসন্ত উৎসব 

ভারতের বাইরে:

* ম্যাডিসন স্কয়ার গার্ডেনে এনএবিসির ২৫তম বার্ষিকী উদ্‌যাপন
* এসপ্ল্যানেড থিয়েটার - সিঙ্গাপুর
* উত্তর ক্যারোলিনায় ভারতের গ্র্যান্ড ফিনালে উৎসব
* মিনেসোটা বিশ্ববিদ্যালয় - মার্কিন যুক্তরাষ্ট্র
* কিংস্টন সরকার কর্তৃক হাল ট্রাক থিয়েটার - যুক্তরাজ্য

## স্বীকৃতি

* ভারতের সাংস্কৃতিক দূত 
* সংগীত শ্যামলা পুরস্কার, ২০১১
* হিন্দুস্থান আর্ট অ্যান্ড মিউজিক সোসাইটি কর্তৃক রস রত্ন পুরস্কার, ২০১১
* ডোভার লেন সংগীত সম্মেলন পুরস্কার, ২০০৮
* ভারতের সাংস্কৃতিক দূত
* ইন্ডিয়ান প্রেস কর্তৃক কলকাতা গৌরব সম্মান, ২০০৭

## আরো দেখুন
* তরুণ ভট্টাচার্য্য

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ওড়িশি নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বসুন্ধরা দোরাস্বামী

থাম্ব|বসুন্ধরা দোরাস্বামী
**বসুন্ধরা দোরাস্বামী** (জন্ম ১৯৪৪) ভারতের মহীশূরে আবস্থিত বসুন্ধরা পারফর্মিং আর্টস সেন্টারের প্রতিষ্ঠাতা পরিচালিকা। তিনি একজন দক্ষ ভরতনাট্যম নৃত্যশিল্পী, নৃত্যপরিচালক কোরিওগ্রাফার এবং সম্মানিত গুরু, যিনি গত ছয় দশক ধরে নৃত্যের এই রূপটিতে উচ্চ স্তরের অবদান রেখে আসছেন। তিনি অষ্টাঙ্গ বিন্যাস যোগের শৃঙ্খলায় প্রয়াত শ্রী পট্টবি জৈসের  অন্যতম অনুগামী শিষ্য এবং তিনি বসুন্ধরা ধাঁচে নিজস্ব উপধারা বিকাশ করেছেন।

## প্রাথমিক জীবন
বসুন্ধরা দোরাস্বামী ১৯৪৪ সালে কর্ণাটকের দক্ষিণ কানারার মোড়বিদ্রিতে পি নাগরাজ এবং শ্রীমতি বরদা দেবী দম্পতির ঘরে জন্মগ্রহণ করেন। তিনি মুরলিধর রাওয়ের নেতৃত্বে  অল্প বয়সেই ভরতনাট্যমের সাথে পরিচিত হন এবং  এবং রাজ্য স্তরের প্রতিযোগিতায় ৫ বছর বয়সে স্বর্ণপদক জিতেছিলেন। বসুন্ধরা তাঁর নিবেদিত প্রশিক্ষণের কারণে কর্ণাটক মাধ্যমিক শিক্ষা বোর্ড কর্তৃক পরিচালিত বিদ্বথ পরীক্ষায় প্রথম স্থান অর্জন করেছিলেন এবং টানা তিনবার স্বর্ণপদক লাভ করেছিলেন।  তিনি প্রয়াত শ্রী এইচ.এস. দোরাস্বামীর সাথে বিবাহবন্ধনে আবদ্ধ হয়েছিলেন  এবং তাঁর একটি পুত্র সন্তান রয়েছে।

## কর্মজীবন
১৯৮৮ সালে বসুন্ধরা দোরাস্বামী যোগ ও ভরতনাট্যমের মধ্যে পারস্পরিক সম্পর্কের বিষয়ে নিজের  পিএইচ ডি অর্জন করেছিলেন। &nbsp;তিনি ফোকলোরে স্নাতকোত্তর ডিগ্রি অর্জন করেছেন এবং 'তাং-টা' ও' কালারিপায়াত্তু'   মার্শাল আর্টের একজন অনবদ্য উদ্গাতা। এটি তাঁর নৃত্যের একাধিক শাখার জ্ঞানের পদ্ধতির সন্ধানে   সহযোগিতা করে। ড. বসুন্ধরা দোরাস্বামী যোগ ও নৃত্যের পারস্পরিক সম্পর্কের উপর "নাট্য যোগ দর্শন" নামক একটি গ্রন্থ প্রকাশ করেছেন। 

## পুরস্কার ও সম্মাননা
ড. বসুন্ধরাকে কর্ণাটক রাজ্য সরকার নৃত্যের জন্য সর্বোচ্চ রাজ্য পুরস্কার "নাট্য রানী শান্তলা" পুরস্কার  এবং রাজ্যোৎসব পুরস্কারে [কর্ণাটক রাজ্য] ভূষিত করা হয়েছিল । তিনি আজ অবধি কর্ণাটক সংগীত নৃত্য একাডেমীর সম্মানজনক পুরস্কার "কর্ণাটক কলা তিলক" এর কনিষ্ঠ প্রাপক   এবং উড়ুপির শ্রী কৃষ্ণ মুট  থেকে "আাস্থানা নৃত্য রত্ন" প্রাপ্ত একমাত্র নৃত্যশিল্পী। তিনি দূরদর্শন ভারত কর্তৃক "চন্দনা পুরস্কার", পদ্ম ভূষণ সরোজা বৈদ্যনাথন (নয়াদিল্লি) এর "শ্রেষ্ঠ কলা প্রচারক", পদ্ম বিভূষণ শ্রী বালামুরালী কৃষ্ণ (চেন্নাই), নাট্য জ্যোতি [অস্ট্রেলিয়া] কর্তৃক "কালা বিপঞ্চি"  পদকে ভূষিত হয়েছে। &nbsp;

দূরদর্শনে তিনি একজন এ-গ্রেড বা ১ম স্তরের শিল্পী 

তিনিই একমাত্র ভরতনাট্যম নাট্যচঞ্চল, যিনি ইউনেস্কোর নেতৃত্বে প্যারিসে 'ওয়ার্ল্ড পিসিই' সম্মেলনে অংশ নিতে ভারত থেকে আমন্ত্রিত হয়েছিলেন, যেখানে ১৩৭ টি দেশের প্রতিনিধিত্বকারী ২৫০০ জন ব্যক্তি উপস্থিত ছিলেন। 
## গ্রন্থপঞ্জি
* নাট্য যোগ দর্শন, বসুন্ধরা দোরাস্বামী কর্তৃক যোগ ও নৃত্যের পারস্পরিক সম্পর্কের উপর প্রকাশিত

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কর্ণাটকের নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:কর্ণাটকের নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বেদান্তম রামলিঙ্গ শাস্ত্রী

**বেদান্তম রামলিঙ্গ শাস্ত্রী** কুচিপুড়ির একজন ভারতীয় ধ্রুপদী নৃত্যশিল্পী। কুচিপুড়ি নাচের বিন্যাস নিয়ে গবেষণার জন্য ২০১৩ সালে তিনি সংগীত নাটক আকাদেমি পুরস্কার পেয়েছিলেন।  তিনি সিদ্ধেন্দ্র যোগী কুচিপুড়ি কালাপীঠমের অধ্যক্ষ। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:কুচিপুড়ি নৃত্যশিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:নৃত্য শিক্ষক
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:ভারতীয় নৃত্য শিক্ষক